เหนือเมฆ 2 มือปราบจอมขมังเวทย์

เหนือเมฆ 2 มือปราบจอมขมังเวทย์ เป็นละครโทรทัศน์ภาคต่อจากเรื่องเหนือเมฆในปี พ.ศ. 2553 ออกอากาศทางสถานีวิทยุโทรทัศน์ไทยทีวีสีช่อง 3 ทุกวันศุกร์ เสาร์และอาทิตย์ ประพันธ์โดย คฑาหัสต์ บุษปะเกศ ออกอากาศครั้งแรกเมื่อวันที่ 14 ธันวาคม พ.ศ. 2555 มีกำหนดเดิมที่จะจบในวันที่ 6 มกราคม พ.ศ. 2556 ทว่าในวันที่ 4 มกราคม สถานีวิทยุโทรทัศน์ไทยทีวีสีช่อง 3 ได้ออกมาประกาศถึงการยุติการออกอากาศอย่างฉับพลัน โดยนำละครเรื่องแรงปรารถนาเข้าออกอากาศแทน โดยให้เหตุผลว่า "มีเนื้อหาบางช่วงบางตอนที่ไม่เหมาะสมกับการออกอากาศ" ทำให้ละครเรื่องนี้กลายเป็นละครที่ไม่มีตอนจบออกอากาศ

**เรื่องย่อ**
เมฆา ฐานรัฐ เป็นนักการเมืองและนายกรัฐมนตรีใจซื่อ มือสะอาด จำเป็นต้องแต่งตั้ง จักร อมตฤทธา นักการเมืองหนุ่มดาวรุ่ง ผู้ที่มีประวัติที่ไม่ค่อยโปร่งใสมาเป็นรองนายกรัฐมนตรี เนื่องจากไม่อาจขัดมติพรรคร่วมรัฐบาลได้ เพราะจักรเป็นลูกชายของนายทุนพรรค จักรแต่งตั้งวิญญู ซึ่งเป็นคนที่ไม่มีมาที่ไปให้เป็นที่ปรึกษา วิญญูแท้ที่จริงแล้วเป็นจอมขมังเวท ที่จักรจะให้เสกมนต์ครอบงำความคิดของเมฆา เพื่อให้ได้ครอบครองสัมปทานดาวเทียมสมความปรารถนา แต่นภา ภริยาของเมฆาได้สวดมนต์ขออำนาจบารมีของคุณความดีคุ้มครองเขา  ขณะเดียวกันจักรก็พยายามคบหากับ แพรไพลิน ลูกสาวของเจ้าแม่วงการสื่อสารด้วย

**นักแสดง**
ฉัตรชัย เปล่งพานิช เป็น วิญญู / โชติฌาณ / จอมขมังเวทย์- พงษ์พัฒน์ วชิรบรรจง เป็น จ่าสมิง
*สินจัย เปล่งพานิช เป็น พลตำรวจตรีหญิงนภา ฐานรัฐ
*ปริญ สุภารัตน์ เป็น ร้อยตำรวจตรีแสงกล้า อภิไชย- ชาลิดา วิจิตรวงศ์ทอง เป็น แพทย์หญิงแพรไพลิน นวิยากุล (แพร)- จรณ โสรัตน์ เป็น คมศร สุริยน
*กมลเนตร เรืองศรี เป็น น้ำใส ภูมิภักดิ์
*ดอม เหตระกูล เป็น รองนายรัฐมนตรี จักร อมตฤทธา
*ซอนย่า คูลลิ่ง เป็น ผู้อำนวยการTSI พันตำรวจตรีหญิงรวิ อิงคพัฒน์
*ฐิภารินทร์ ยอดธนาสวัสดิ์ เป็น หมอ- สมจิตร จงจอหอ เป็น จ่าหวาน- ศรสุธา กลั่นมาลี เป็น ดาบแหบ- จตุพร วณิชวรพงศ์ เป็น วิน
*อุชุกร สองศรีมงคล เป็น ดาหลา

**ให้เกียรติรับเชิญ**
 ชาคริต แย้มนาม เป็น พายุ ฐานรัฐ- เข็มอัปสร สิริสุขขะ เป็น ฟ้า ศรีสุชาติ- พศุตม์ บานแย้ม เป็น หมวดคราม- รัชวิน วงศ์วิริยะ เป็น ทอรุ้ง
*นพพล โกมารชุน เป็น นายรัฐมนตรี ดร.เมฆา ฐานรัฐ
*เกรียงไกร อุณหะนันท์ เป็น ผู้การอินทนนท์
*เพ็ญพักตร์ ศิริกุล เป็น เพชรแท้ นวิยากุล

**นักแสดงรับเชิญ**
ทนงศักดิ์ ศุภการ เป็น อาจารย์- สุปราณี เจริญผล เป็น แม่ของรวิ อิงคพัฒน์
*สมภพ เบญจาธิกุล เป็น พ่อของจักร อมตฤทธา
*อริศรา วงษ์ชาลี
*ศิระ แพทย์รัตน์
*โสฬส อรรถศิริ 
*ชลิตรัตน์ จันทรุเบกษา
*ปริทัศน์ กองเพียร
*ศรัณย์ แก้วจินดา
*ณิชารีย์ โชคประจักษ์ชัด เป็น จอมแสง
*ธนสรณ์ อมาตยกุล
*กรุณา บัวคำศรี
*เพชรี พรหมช่วย
*มินดา นิตยวรรธนะ
*ธนัญชนก สุบรรณ ณ อยุธยา
*ดวงตะวัน ศิริคูณ เป็น ดวงตะวัน
*ศุภมาศ พื้นผา
*ชนกพร สยังกลู
*อิงฟ้า นิมิบุตร

**การยุติการออกอากาศ**
สถานีวิทยุโทรทัศน์ไทยทีวีสีช่อง 3 ยุติการออกอากาศละครเรื่องนี้ก่อนกำหนดโดยขึ้นแถบวิ่งขณะออกอากาศละครเรื่องแม่เปียดื้อ รวมถึงออกประกาศบนเฟซบุ๊กของทางสถานีว่า “สถานีวิทยุโทรทัศน์ไทยทีวีสีช่อง 3 ขออภัยท่านผู้ชมที่ต้องงดออกอากาศละครเรื่อง "เหนือเมฆ 2 มือปราบจอมขมังเวทย์" เนื่องจากพิจารณาแล้วเห็นว่ามีเนื้อหาบางช่วงบางตอนที่ไม่เหมาะสมกับการออกอากาศ และขอเชิญชมละครเรื่องใหม่ “แรงปรารถนา” นำแสดงโดย ณเดชน์ คูกิมิยะ และ คิมเบอร์ลี แอน เทียมศิริ เสนอคืนนี้เป็นตอนแรก เวลา 20.15 น.” และเนื่องจากละครเรื่องนี้มีเค้าโครงระบุถึงการเมืองและการคอร์รัปชั่นของนักการเมือง จึงมีกระแสข่าวออกมาเป็นจำนวนมากว่านักการเมืองรายหนึ่งสั่งให้ยุติการออกอากาศในทันที ด้านคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) แจ้งว่าช่อง 3 สั่งแบนละครเอง เพราะเนื้อหาอาจขัดพระราชบัญญัติการประกอบกิจการกระจายเสียงและกิจการโทรทัศน์ พ.ศ. 2551 มาตรา 37 ด้านนักการเมืองพรรคประชาธิปัตย์บางคนแสดงความไม่เห็นด้วยกับการแบนละครเรื่องนี้ 

**กระแสดราม่าละคร เหนือเมฆ 2 มือปราบจอมขมังเวทย์**
การยุติการออกอากาศอย่างฉับพลันนี้ ได้รับการวิพากษ์วิจารณ์อย่างกว้างขวางโดยเฉพาะในเว็บบอร์ดบนอินเทอร์เน็ต และเฟซบุ๊กของช่อง 3 ที่มีผู้ใช้อินเทอร์เน็ตไปวิพากษ์วิจารณ์และแบ่งปันร่วมหมื่น นอกจากนี้ยังมีผู้เกี่ยวข้องออกมากล่าวถึงเหตุการณ์นี้เช่นกัน อาทิ วราเทพ รัตนากร รัฐมนตรีประจำสำนักนายกรัฐมนตรี ซึ่งปฏิเสธว่ารัฐบาลไม่ได้มีส่วนเกี่ยวข้องหรือมีคำสั่งให้ยุติการออกอาการละครเรื่องดังกล่าวแต่อย่างใด รวมถึงนักแสดงในเรื่อง เช่น สินจัย เปล่งพานิช ซึ่งโพสต์ข้อความในอินสตาแกรมว่า "ฉันเชื่อและศรัทธาในความดี อย่ากลัวที่จะเป็นคนดี อย่าอายที่จะทำดี" หรือปริญ สุภารัตน์ ที่ออกมาโพสต์ข้อความสั้น ๆ ว่า "ไม่เป็นไร" บนอินสตาแกรม

**รางวัล**
 ได้รับรางวัลเมขลา 2556 สาขา  'ละครส่งเสริมจริยธรรมยอดเยี่ยม'

**อ้างอิง**

**แหล่งข้อมูลอื่น**
 590
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ไทยในปี พ.ศ. 2555
หมวดหมู่:ละครโทรทัศน์ไทยแนวแอ็คชั่น‎